Ou vlag: AfriForum se aansoek om appèl geweier | Maroela Media
AfriForum se aansoek om appèl teen die gelykheidshof se uitspraak waarin die hof verlede maand beslis het dat die vertoon van die ou landsvlag op haatspraak neerkom, is van die hand gewys.
Die aansoek is vanoggend in die gelykheidshof, wat in die hooggeregshof in Johannesburg sit, aangehoor. Die hofverrigtinge het slegs sowat 30 minute geduur waarin adjunk‑regter‑president Phineas Mojapelo die aansoek geweier het.
Adv. Mark Oppenheimer het namens AfriForum aangevoer dat die aansoek om appèl in 'n ander hof suksesvol sou wees, omdat die uitspraak bindend is vir alle Suid-Afrikaners.
"Nadat die gronde van die appèl en die argumente van die advokaat oorweeg is sonder om die dele van die uitspraak te herhaal, word die appèl van die hand gewys," het Mojapelo beslis.
Hy het bygevoeg dat AfriForum hom nie daarvan oortuig het dat 'n ander hof tot 'n ander beslissing sou kom nie.
Volgens adv. Ben Winks, vir die Nelson Mandela-stigting, het die stigting nie gedink daar sou 'n rede bestaan ​​dat 'n ander hof tot 'n ander beslissing sou kom nie "tensy daar dwingende redes is".
Maroela Media het vroeër berig Mojapelo het verlede maand in sy uitspraak gesê die ongegronde vertoon van die ou vlag word nie beskerm onder vryheid van uitdrukking nie en dat die swaai van die vlag verdelend en pynvol is en verder as haatspraak gaan, dit is teistering.
Die ou vlag sluit nie die 4kleur in nie. Dit is die regte ou vlag en tegelykertyd die toekomstige vlag.
Waarom moet ons geskiedenis op gesluit word in museums terwyl apartheid nog steeds op gediep word? Geen ou landsvlag maar hul helde van die verlede word steeds geëer en geprys? Wonder maar net oor dié eensydigheid. O ja en jy mag jou eie kind nie tug soos 'n pakslae op die boude nie ens.!
Plaas daarvan dat ons regering en howe hulle besig hou met sake wat werklik verskille kan maak in ons land, soos bv werkskepping om miljoene werkloses darem daagliks in staat te stel om hul eie kos te koop, basiese dienslewering te bevorder en te verbeter, ens., ens.,ens. – lys is elle lank. En kleinlike beuselagtighede soos die ou vlag kwessie doodstil laat lê waar dit reeds lankal sy lê gekry het, word hierdie klein jakkalsies oral opgejaag en sodoende bly die verlede se vuurtjie telkens gestook met nuwe houtjies en jaag almal van nuuts af weer in die harnas –… Lees meer »
Hys die Vierkleur en Vrystaatse vlae . Die ingelse stuk lap is die simbool van wereldwye onderdrukking . My honde sal nie eers op die ding slaap nie .